Vi er en familie på fem, og hadde et veldig fint opphold i huset til Matthias og familien hans. Huset ligger i et rolig og koselig område, men i kort avstand til sentrum av Berlin.
Vi kom med bil fra Norge, og satte pris på at det var en parkeringsplass i tilknytning til boligen. Selv om vi kom med bil, brukte vi for det meste offentlig transport, da S-Bahn og U-Bahn bare er en 10-15 minutters spasertur fra boligen.
De to eldste guttene våre (9 og 13 år) satte spesielt pris på nærheten til fotballbanen som bare er noen meter fra boligen. I tillegg er det kort avstand til matbutikk, bakeri og restauranter.
Matthias spurte underveis hvordan det gikk, og var alltid behjelpelig dersom vi hadde spørsmål.
Jeg anbefaler absolutt dette stedet!